'रॉ स्टोरी’ नाम की वेबसाइट के अनुसार टोरंटो के एक डॉक्टर ने मर्दों के लिंग के आकार का अंदाजा लगाने वाला एक मोबाइल ऐप बनाया है.मोबाइल ऐप की वेबसाइट ‘दिप्रिडिक्टर’ कहती है कि यह ऐप पुरुष की लंबाई, उसके यौन रुझान और उसकी उंगलियों की लंबाई जैसे आंकड़ों के जरिए उसके लिंग की लंबाई बताने की कोशिश करता है.इसके लिए अलग अलग वैज्ञानिक अध्ययनों के आधार पर निकाले गए नतीजों का भी इस्तेमाल किया गया है.हालांकि वेबसाइट ‘दिप्रिडिक्टर’ में कहा गया है कि यह ऐप्लिकेशन सिर्फ और सिर्फ मजे के लिए है.इस मोबाइल ऐप को बनाने वाले डॉक्टर क्रिस कुलीगन कहते हैं कि ‘दिप्रिडिक्टर’ उन मिथकों को कमजोर करने में मदद करेगा जो ‘पुरुषों के लिंग के आकार और उससे होने वाली असुरक्षा, चिंता और अंसतुष्टि’ से जुड़ी होती है.अपने पिता का जिक्र करते हुए डॉक्टर क्रिस कहते हैं,“महत्वपूर्ण ये नहीं है कि आपकी पेंसिल कितनी लंबी है बल्कि महत्वपूर्ण ये है कि अपना नाम आप किस तरह से लिखते हैं.”हालांकि उन्होंने कहा कि ऐसा कोई शोध प्रकाशित नहीं हुआ है जो पुरुषों के लिंग के आकार तय करने का आधार बताता हो.डॉक्टर क्रिस हालांकि उस अध्ययन का हवाला देते हैं जिसमें कहा गया है कि समलैंगिक पुरुषों का जननांग सामान्य पुरुषों की तुलना में औसत रूप से अधिक मोटा और लंबा होता है.फिलहाल यह ऐप केवल एंड्रॉयड इस्तेमाल करने वालों के लिए ही है.